ลืมทานยาคุม 2 วันค่ะ คือคืนวันศุกร์และวันเสาร์ และจะกลับไปทานคืนวันอาทิตย์ ต้องทานยายังไงค่ะ ทานยาคุมแบบ 21 เม็ดอยู่ค่ะ
สวัสดีค่ะ หากลืมทานยาคุมกำเนิดมา 2 เม็ด หรือลืมนนานเกิน 48 ชั่วโมงแล้ว แบ่งเป็นกรณีดังนี้1. หากเหลือยาในแผงมากกว่า 7 เม็ด ให้รีบทานยาคุมทันทีที่นึกได้ โดยให้ทานเม็ดล่าสุดที่ลืมทานทันที (คือเม็ดที่ต้องทานเมื่อวาน หรือเม็ดของคืนวันเสาร์) และทานของวันนี้ในเวลาตามปกติ และทานเม็ดที่เหลือตามเวลาเดิมของทุกวัน นอกจากนี้ควรงดการมีเพศสัมพันธ์ หรือใช้ถุงยางอนามัยร่วมด้วยไปก่อนอย่างน้อย 7 วันแต่หากเป็นการเริ่มทานยาในช่วง 7 เม็ดแรก ควรใช้ยาคุมฉุกเฉิน โดยให้ทาน 1 เม็ดทันทีที่สามารถทานได้ และทานอีก 1 เม็ดใน 12 ชั่วโมงต่อมา ส่วนยาคุมกำเนิดก็ให้ทานในเวลาเดิมปกติ ไม่ต้องนำยาเม็ดของเมื่อวานมาทาน2.หากเหลือยาในแผงน้อยกว่า 7 เม็ด ให้รีบทานยาคุมทันทีที่นึกได้ โดยให้ทานเม็ดล่าสุดที่ลืมทานทันที (คือเม็ดที่ต้องทานเมื่อวาน หรือเม็ดของคืนวันเสาร์)และทานของวันนี้ในเวลาตามปกติ และทานเม็ดที่เหลือตามเวลาเดิมของทุกวันเช่นเดียวกัน แต่เมื่อทานจนครบ 21 เม็ดแล้ว ไม่ต้องเว้นระยะ 7 วัน แล้วให้เริ่มทานแผงใหม่ต่อเลย หลังจากนั้นให้ทานเหมือนปกติ คือเมื่อทานแผงใหม่จนครบ 21 เม็ดแล้ว ให้เว้นระยะ 7 วันเหมือนเดิม